
	ՀՀ արդարադատության նախարարություն
	/14.2/10137-2026

	
	 03.03.2026

	Նախագծի նախաբանի «G» կետի համաձայն՝ « Կողմերը կհամագործակցեն սույն Համաձայնագրով սահմանված պայմաններով, որոնք չեն կարող մեկնաբանվել որպես միջազգային պայմանագիր»։ Հաշվի առնելով այն հանգամանքը, որ նախագիծը շրջանառվում է «Միջազգային պայմանագրերի մասին» ՀՀ օրենքով սահմանված ընթացակարգերով, անհրաժեշտություն է առաջանում կամ խմբագրել նշված դրույթը, կամ նախագիծը շրջանառել Կառավարության՝ 2023 թվականի հունվարի 26-ի թիվ 110-Ն որոշմամբ նախատեսված ընթացակարգերով՝ բացառելով միջազգային հանրային իրավունքով կարգավորվող իրավունքների և պարտավորությունների առկայությունը։ 

	Ընդունվել է։

Նախագծի «G» կետը խմբագրվել է։

	Նախագծի 6-րդ հոդվածի 6․2 մասով սահմանվում է միայն Նախագծում փոփոխությունների կատարման կարգը։ Նշված մասում առաջարկում եմ նախատեսել նաև փոփոխությունների ուժի մեջ մտնելու կարգը։
	Չի ընդունվել։

ԵՆԲ-ի մեկնաբանությունը․
«Խնդրում ենք նկատի ունենալ, որ փոփոխության ուժի մեջ մտնելը կնշվի այդ փոփոխության մեջ։ Հետևաբար, այս ձևակերպումը կամ նմանատիպ ձևակերպումը պետք է ներառվի համապատասխան փոփոխության մեջ, այլ ոչ թե այս Համաձայնագրում»։ 

	ՀՀ ֆինանսների նախարարություն
	01/5-2/5321-2026

	
	06․03․2026

	Համաձայնագրի նախագծի Հոդված 8-ի 8.3-րդ կետով սահմանվում է, որ «Եթե Կողմը վեճի մասին ծանուցում է մյուս Կողմին և այդ օրվանից 60 օրացուցային օրվա ընթացքում ձեռք չի բերվում բարեկամական համաձայնություն, ապա բոլոր վեճերը ներկայացվում են Լյուքսեմբուրգ քաղաքի դատարաններին, որոնք ունեն բացառիկ իրավասություն՝ լուծելու ցանկացած նմանատիպ վեճ: Կողմերը համաձայն են, որպեսզի Լյուքսեմբուրգ քաղաքի դատարանները վեճերը լուծելու համար ամենահամապատասխան և հարմար դատարաններն են և, համապատասխանաբար, ոչ մի Կողմ հակառակը չի պնդի:»:
Այս կապակցությամբ հայտնում ենք, որ Հոդված 8-ի 8.3-րդ կետին համապատասխան պայմաններն ի հայտ գալու դեպքում այն կհանգեցնի ՀՀ պետական բյուջեից լրացուցիչ ծախսերի կատարման անհրաժեշտության:   

	Հաշվի առնելով ԵՆԲ-ի հետ համագործակցությամբ իրականացված և ներկայում գործող ծրագրերի շրջանակներում ԵՆԲ-ի հետ գործընկերային՝ առանց լուրջ տարաձայնությունների հարցերը կարգավորելու փորձառությունը՝ գտնում ենք, որ նման ծախսերի իրականացաման անհրաժեշտությունը իրատեսական չէ:

	Հոդված 2-ի 2.2-րդ կետով սահմանվում է, որ «Կողմերը համաձայնում են, որ Ֆինանսավորման փաստաթղթի շրջանակներում խորհրդատվական աջակցության և Ծառայությունների մատուցման համար ԵՆԲ-ի կողմից տրամադրվող  ֆինանսավորումը ծածկում է բացառապես Ծառայությունների արժեքը՝ առանց ներառելու որևէ անուղղակի հարկեր, ներառյալ, կասկածից խուսափելու համար, ավելացված արժեքի հարկը, պահվող հարկը, վաճառքի հարկը, ներմուծման տուրքերը կամ նմանատիպ ցանկացած այլ հարկ («Հարկեր»), որոնք կարող են վճարման ենթակա լինել Հայաստանի Հանրապետությունում։  ՏԿԵՆ-ը կրում է այդպիսի հարկերի ծախսը, եթե այդպիսիք կան, առանց  դիմելու ԵՆԲ-ին կամ ԵՆԲ-ի կողմից Ֆինանսավորման փաստաթղթով նախատեսված խորհրդատվական աջակցության և ծառայությունների մատուցման ֆինանսավորմանը»:
Նման դրույթի սահմանումը լրացուցիչ հիմնավորման անհրաժեշտություն ունի, քանի որ նախագծի 1.1-րդ կետի համաձայն՝ «ԵՆԲ-ն ՏԿԵՆ-ին կտրամադրի խորհրդատվական աջակցություն և ձեռք կբերի այն ծառայությունները, որոնք մատուցվում են ՏԿԵՆ-ին, իսկ 2.1-րդ կետի համաձայն՝ ՏԿԵՆ-ին  ծառայությունների մատուցման նպատակով, ԵՆԲ-ն, իր քաղաքականության, կանոնների և ընթացակարգերի համաձայն, պետք է իրականացնի ծառայությունների գնումների գործընթացը և շնորհի համապատասխան ծառայությունների պայմանագիր, կառավարի այդ Պայմանագիրը, վճարի ծառայություններ մատուցողներին:
Հաշվի առնելով վերոնշյալը՝ ենթադրվում է, որ մատուցվող խորհրդատվական ծառայությունների գումարը չի բյուջետավորվելու, հետևաբար «Հարկեր»-ի գծով ծախսեր առաջանալու դեպքում պարզ չէ դրանք ՏԿԵՆ-ի կողմից վճարվելու մեխանիզմը: Ուստի առաջարկում ենք հստակեցնել նախագծի Հոդված 2-ի 2.2-րդ կետի անհրաժեշտությունն ու իրագործման մեխանիզմները:
	Չի ընդունվել

ԵՆԲ-ի մեկնաբանությունը․
« Խնդրում ենք նկատի ունենալ, որ այս հոդվածում նշված հարկերը կարող են վճարման ենթակա լինել ծառայությունների ստացման համար, այլ ոչ թե խորհրդատուին վճարումների հետ կապված հարկերի։ Բացի այդ, խնդրում ենք նկատի ունենալ, որ Հայաստանի Հանրապետության և Եվրոպական ներդրումային բանկի միջև շրջանակային համաձայնագրի 3-րդ հոդվածը սահմանում է.

«Բանկին վճարման ենթակա և սույն համաձայնագրով նախատեսված գործունեությունից բխող տոկոսները և բոլոր այլ վճարումները, ինչպես նաև Բանկի ակտիվներն ու եկամուտները, որոնք կապված են այդ գործունեության հետ, ազատվում են հարկից։ Բանկի ոչ մի գործունեություն Հայաստանի տարածքում, որը կապված է սույն համաձայնագրով կարգավորվող որևէ հարցի հետ, ինքնին չի կարող Բանկին կամ նրա ակտիվներին հարկման ենթակա դարձնել»։

Ավելին, խնդրում ենք նկատի ունենալ, որ այս ձևակերպումն արդեն ընդունվել և ներառվել է AA-011664 և AA-012710 համաձայնագրերում։ 

Այս առումով մենք հղում ենք կատարում նաև ՀՀ ֆինանսների նախարարության կողմից ուղարկված էլեկտրոնային նամակին (2026 թվականի փետրվարի 23), որում այս կապակցությամբ նշվում է.
«[…] նախատեսված է անուղղակի հարկերի համաֆինանսավորման մեխանիզմ, այլ ոչ թե ազատում […]»:» (կցվում է):

	Համաձայնագրի N 1 հավելվածի «Գ. Ծառայությունների նկարագրությունը» բաժնում առաջադրանքի նպատակով սահմանված է նաև վթարավտանգ տեղամասերի (սև կետերի) բարելավման առաջնահերթությունների սահմանումը, հիմնավորումը և նախապատրաստումը (հետագա վարկի շրջանակում ֆինանսավորման նպատակով):
Վերոգրյալ ձևակերպումը ենթադրում է, որ խորհրդատվական աջակցության և խորհրդատվական ծառայությունների մատուցման աջակցությանը հետևելու է հետագա վարկային միջոցների ներգրավման, ինչն էլ կհանգեցնի ՀՀ պետական բյուջեից լրացուցիչ ծախսերի անհրաժեշտության, քանի որ ՀՀ 2026 թվականի պետական բյուջեում այդ ուղղությամբ միջոցներ նախատեսված չեն:
	Ընդունվել է։

Կատարվել է համապատասխան փոփոխություն։

	Ինչ վերաբերում է խնդրո առարկա՝ Հայաստանում ճանապարհային անվտանգության և վթարավտանգ հատվածների կարգավորման համար վարկային միջոցների ներգրավմանը, նշենք, որ վերջինիս նպատակահարմարության մասով մեր դիրքորոշումը ներկայացվել է 2025 թվականի սեպտեմբերի 26-ի թիվ 04/5-2/21757-2025 գրության շրջանակներում, որում մասնավորապես նշվել է, որ բացահայտված չէ վթարավտանգ տեղամասերի (սև կետերի) նույնականացման և կառավարման բարելավման աշխատանքները ՀՀ պետական բյուջեի ներքին աղբյուրների հաշվին իրականացնելու անհնարինության հանգամանքը, նկատի ունենալով, որ
ա. Խնդիրների վերլուծության մասով «Ճանապարհային դեպարտամենտ» հիմնադրամի կանոնադրությամբ վերջինիս վերապահված է «ճանապարհային երթևեկության անվտանգության ապահովման նպատակով ճանապարհատրանսպորտային պատահարների առաջացման պատճառների վերաբերյալ տվյալների ուսումնասիրությունների ու վերլուծությունների իրականացումը և առաջարկություններ ներկայացնելը» գործառույթը (ՀՀ կառավարության 06.08.2021թ. N 1298-Ա որոշման հավելվածի 10-րդ կետի 5-րդ ենթակետ), որը ենթադրում է որոշակի պարբերականությամբ վերլուծությունների և ձևավորված առաջարկությունների առկայություն:
բ. «Սև կետերի» բարելավման մասով ՀՀ 2025թ. պետական բյուջեով (ներքին աղբյուրներով) արդեն իսկ նախատեսվել էր միջոցներ 1049 ծրագրի «21023. ՀՀ ընդհանուր օգտագործման ավտոմոբիլային ճանապարհների վթարավտանգ հատվածների վերացում» միջոցառմամբ՝ 344.5 մլն դրամ, որի նպատակը ՀՀ ընդհանուր օգտագործման ավտոմոբիլային ճանապարհների 10 վթարավտանգ հատվածների վերացումն էր, սակայն 30.12.2025թ. դրությամբ միջոցառման կատարողականը 0 է, իսկ 2026թ. համար հայտ չի ներկայացվել։ Այս պարագայում ևս պարզ չէր, թե ինչով է պայմանավորվել միջոցառումը 2025թ. չիրականացնելը և 2026թ. չեղարկելը: 

Հաշվի առնելով վերոգրյալը և  այն, որ ազգային ճանապարհային անվտանգության ռազմավարությունը ՀՀ կառավարության կողմից դեռևս չի հաստատվել՝ հայտնում ենք, որ խորհրդատվական աջակցության և խորհրդատվական ծառայությունների մատուցման ձեռքբերման, հետագայում նաև վարկային միջոցների ներգրավման նպատակահարմարությանը պետք է  անդրադառնալ վերը նշված դիտարկումների վերաբերյալ պարզաբանումների առկայության, ինչպես նաև նոր վարկային միջոցների ներգրավման միջնաժամկետ հատվածի ֆիսկալ սահմանափակումների և պետական պարտքի ավելացման դիտարկումների համատեքստում։
	· ԵՆԲ-ի հետ սույն Համաձայնագրի շրջանակներում իրականացվող հանդիպումներում քննարկվում է նաև հետագայում՝ Ծրագրի իրականացման համար դրամաշնորհային միջոցներ ներգրավելու հնարավորության հարցը: Ելնելով վերոնշյալից՝ Համաձայնագրի N 1՝ «Ծառայություններ»   Հավելվածի 2-րդ բաժնում կատարվել է համապատասխան փոփոխություն:

· Ճանապարհային անվտանգության և վթարավտանգ հատվածներում առկա խնդիրների վերլուծության մասով, հայտնում ենք, որ «Ճանապարհային դեպարտամենտ» հիմնադրամի մասնագետների կողմից ըստ անհրաժեշտության իրականացվում են  ճանապարհատրանսպորտային պատահարների տվյալների ուսումնասիրություններ ու վերլուծություններ, սակայն սույն Համաձայնագրի շրջանակներում ԵՆԲ կողմից վարձվող Խորհրդատուի ծառայությունների նկարագրության համաձայն (Հավելված 1) միջոցառումների շատ ավելի ընդգրկուն շրջանական է նախատեսում Խորհրդատուի հետ կնքվելիք Խորհրդատվական ծառայությունների պայմանագիրը: Նշված միջոցառումների իրականացման համար կպահանջվի ոլորտում մեծ փորձառություն, մասնագիտական հատուկ գիտելիքներ ու կարողություններ ունեցող միջազգային մասնագետների ներգրավում, դրանց իրականացումը միայն Հիմնադրամի մասնագետների ներգրավմամբ հնարավոր չէ:

· 2025թ. պետական բյուջեով  նախատեսված 1049 ծրագրի «21023. ՀՀ ընդհանուր օգտագործման ավտոմոբիլային ճանապարհների վթարավտանգ հատվածների վերացում» միջոցառումը չի իրականացվել, քանի որ 2025թ. 1049 ծրագրի  «21001. Պետական նշանակության ավտոճանապարհների հիմնանորոգում» միջոցառման շրջանակներում իրականացվող հիմնանորոգման աշխատանքների ծավալաթերթ-նախահաշիվներում նախատեսված են եղել ճանապարհային անվտանգության բարելավման որոշակի միջոցառումներ, ուստի  դրանք առանձին չեն իրականացվել: 2026թ. համար հայտ չի ներկայացվել՝ հաշվի առնելով ԵՆԲ-ի հետ համագործակցության Համաձայնագրի կնքման հանգամանքը:



Ազգային ճանապարհային անվտանգության ռազմավարության մասով հայտնում ենք, որ ՀՀ կառավարության 2021 թ. փետրվարի 25-ի N 252-L որոշման  հավելվածի 159-րդ կետի համաձայն՝ ՀՀ կառավարության թվով վեց ռազմավարություններից մեկը վերաբերվում է տարածքային և ենթակառուցվածքների զարգացման ռազմավարությանը, որը կներառի նաև ամբողջ տրանսպորտային ոլորտի և ճանապարհային անվտանգությանը վերաբերվող նպատակներ և կատարողական ցուցանիշներ։ Ռազմավարության ընդունումը նախատեսվում է մինչև 2026 թվականի ավարտը, մինչև նշված ռազմավարության ընդունումը՝ առանձին ճանապարհային անվտանգության ռազմավարություն չի ընդունվի։ Ռազմավարության ընդունումից հետո կմշակվի և ՀՀ կառավարության համապատասխան որոշմամբ կհաստատվի Ճանապարհային անվտանգության ազգային ռազմավարական ծրագիրը, որի ընդունումը նախատեսվում է մինչև 2027 թվականի 3-րդ եռամսյակի ավարտը:


	ՀՀ արտաքին գործերի նախարարություն
	1111/12189-26

	
	10․03․2026

	Նախաբանից հանել G կետը	
	Ընդունվել է մասնակի։
G կետը խմբագրվել է։

	Ընդունվել է։
Փոփոխությունը կատարվել է։




	ՀՀ արդարադատության նախարարություն
	/14.2.1/20203-2026

	
	 21.04.2026

	Դիտարկումներ չկան։
	Ընդունվել է։

	ՀՀ արտաքին գործերի նախարարություն
	1111/20890-26

	
	23․04․2026

	ՀՀ տարածքային կառավարման և ենթակառուցվածքների նախարարության և Եվրոպական ներդրումային բանկի միջև Հայաստանում ճանապարհային անվտանգության և թվայնացման ծրագրի իրականացման նպատակով խորհրդատվական աջակցության և խորհրդատվական ծառայությունների մատուցման վերաբերյալ համագործակցության համաձայնագրի նախագծի 6-րդ հոդվածում առաջարկում ենք process բառը փոխարինել procedures բառով:

	Ընդունվել է։

Փոփոխությունը կատարվել է։

	Պետական գույքի կառավարման կոմիտե
	01/12.8/3016-2026

	
	27․04․2026

	 Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է։


	ՀՀ ֆինանսների նախարարություն
	04/5-2/11861-2026

	
	06․05․2026

	Հայաստանի Հանրապետության համար ֆինանսական պարտավորություններ նախատեսող դրույթներ առկա չեն։
	Ընդունվել է։




